Vedlegg til Lokal brannverndokumentasjon

Forslag til lokal brannvernopplæring

Lokal teoretisk brannvernopplæring

Målsetning:	Alle medarbeidere skal

kjenne innholdet i brann- og evakueringsinstruksen;

vite om plassering og bruksmåte for melde- og slokkeutstyr;

vite hvordan evakuering gjennomføres.

1.	Innholdet i brann- og evakueringsinstruksen som gjelder for brannvernenheten

Gjennomgang av instruksen, som viser hva medarbeiderne skal gjøre ved brann og branntilløp i egne lokaler.

Hovedregelen: Varsle, redde, slokke, rømme

Hvem som tar ledelsen i situasjonen og tar på "gul vest"

Informasjon om hvor melde- og slokkeutstyret er

Tegning over lokalene som viser nødutganger og brannceller

Oppmøteplass ved evakuering

2.	Plassering og bruk av melde- og slokkeutstyr

Utstyret pekes ut av brannvernleder ved gjennomgang av lokalene.

Hvor befinner de manuelle brannmelderne seg?

Hvor er slokkeapparatene og hvilke branner kan de brukes på?

Er det brannteppe og brannslange i lokalene, og hvor er de?

Slangeskap åpnes og brannslangen rulles ut

3.	Gjennomgang av evakuering

Planlegging av hvordan man gjennomfører en rask og sikker evakuering fra egne lokaler

Bruk av "gul vest" og oppgaver for evakueringslederen

Nødutganger pekes ut, og gås gjennom dersom de ikke er i daglig bruk

Ledelys, nødlys og skilt pekes ut

Informasjon om oppmøteplass, opptelling og melding til brann- og vaktmannskaper

Lokal praktisk varslings- og evakueringsøvelse

Målsetning:	Alle medarbeidere skal øve på rask og sikker evakuering fra egne lokaler.

Utløsning av manuell brannvarsler må avtales med Sikkerhetsenheten og med Teknisk avdeling.

1.	Evakuering uten pasienter

Utløs brannvarsler og gjennomfør evakuering gjennom nødutganger og rømningsveier

Deltakerne møter på angitt møteplass

2.	Evakuering med pasienter

Utløs brannvarsler på en måte som tar hensyn til pasienter og øvrig aktivitet

Foreta evakuering fra ett eller to rom:

Horisontalt, med senger og pasientmarkører, til neste branncelle

Vertikalt, med oppegående pasientmarkører, til etasjen under via trapp

Deltakerne møter på angitt møteplass

3.	Kontrollpunkter

Brannvarslere

Alle klokkene innen avdelingen eller posten skal ringe under klokkeprøven

Klokkene skal høres i alle deler av lokalene, også bak lukket dør

Displayer på sengerom og personsøkere skal varsle

Dører som står på magnet skal lukke

Gjennomføring av øvelsen

Ta tiden fra alarmen går til alle er ute på møteplassen

Notér dersom det var hindringer i rømningsveiene

Evakueringsansvarlig hadde oversikt over medarbeidere og eventuelt pasienter